Dermed går saken videre til Riksadvokaten, som avgjør om lederen for den ulovlige seilasen til Antarktis skal etterforskes, melder VG Nett. – Vår innstilling er at Troms politidistrikt etterforsker saken, sier førstestatsadvokat Lars Fause. Norsk Polarinstitutt anmeldte torsdag Andhøy for brudd på meldeplikten og for å ikke ha lovpålagt forsikring da han og mannskapet seilte sør for 60. breddegrad med ekspedisjonsbåten Berserk. For halvannen uke siden ble et signal fra en nødpeilesender på båten plukket opp av redningstjenestene i Norge og New Zealand.